《北山别业三十八咏 其三十四 空翠堂》
元代·陈樵

蕉叶茙葵照槛明，山光入室雨初晴。平分天上无边色，送尽江南未了青。

息石长年依砌活，茯苓无种入阶生。亭西昨日林霏重，采药归来露满庭。

作者简介：（1278—1365）元东阳人，字君采，号鹿皮子。幼承家学，继受经于程直方。学成不仕，隐居圁谷。性至孝。为文新逸超丽。有《鹿皮子集》。